Adobe Type Manager® 4.5.2
Macintosh-versio
Suomi
15. lokakuuta 1999

Tässä tiedostossa on viime hetken tietoja, joita ei ole painetuissa ohjeissa. Tiedostossa on seuraavat osat:

0.
ATM 4.5.2 -versiota koskevia huomautuksia
1.
Järjestelmävaatimukset
2.
Asennus
3.
Kirjasinten pehmennys
4.
Tarkat merkkien paikat
5.
Tunnetut ohjelmisto-ongelmat
6.
QuickDraw GX
7.
Tulostusongelmat

0. ATM 4.5.2 -versiota koskevia huomautuksia

ATM:n versiossa 4.5.2 on korjattu Mac OS 9 -yhteensopivuusongelma. Ohjelma on tarkoitettu käytettäväksi ainoastaan Mac OS 9 -käyttöjärjestelmässä. Version 4.5.2 toimivuus on testattu ainoastaan Mac OS 9 -käyttöjärjestelmässä.

Mac OS 9 -käyttöjärjestelmän yhteensopivuusongelman lisäksi ATM:n version 4.5.1 jälkeen versioon 4.5.2 tehdyt muutokset korjaavat seuraavat ongelmat:
-- Syntetisoidut kapiteelit toimivat nyt oikein QuarkXPressissä.
-- Teksti ei enää tulostu odottamattoman kokoisena QuickDraw-kirjoittimilla.
-- Aiemmin käytössä olleet kirjasimet eivät enää poistu yllättäen käytöstä, kun Macintosh käynnistetään.

1.
Järjestelmävaatimukset

Roman-järjestelmän vaatimukset:

•
Macintosh ja PowerPC-prosessori
•
Mac OS 9
•
16 megatavua RAM-muistia
•
3 megatavua vapaata kovalevytilaa

Japanilaisen järjestelmän vaatimukset:

•
samat kuin Roman-järjestelmän vaatimukset,
•
mutta vaaditaan 32 megatavua RAM-muistia

2.
Asennus

ATM:n asentaja asentaa seuraavat tiedostot:
•
ATM-säädin (~ATM™) asennetaan Järjestelmäkansion Säätimet-kansioon.
•
Adobe Type Manager -kansio, joka sisältää Adobe Type Manager Preferences -tiedoston, asennetaan Järjestelmäkansion Asetukset-kansioon.
•
Font Downloader -apuohjelma ja sen Lue minut -tiedosto asennetaan Adobe Type Utilities -kansioon, jos QuickDraw'n vakioversio, ei QuickDraw GX, on käytössä asennuksen aikana. Tämä latausapuohjelma ei tue QuickDraw GX -versiota.

Varmista, ettei mikään ATM-säätimen (~ATM™) aiemmin asennettu versio ole lukittu.  Jos aiempi versio on lukittu, ATM:n säädintiedostoa ei voida päivittää oikein asennuksen aikana. Jos haluat tarkistaa, onko tiedosto lukittu, valitse ATM-säädin Järjestelmäkansion Säätimet-kansiosta ja valitse Arkisto-valikosta Näytä yleistiedot.

3.
Kirjasinten pehmennys

Kun kirjasinten pehmennys eli värien sekoittaminen on käytössä, ATM sulauttaa PostScript® Type 1 -kirjasimen värin näytön taustaväriin käyttämällä 15 välivärisävyä. Näytöllä näkyvien välivärisävyjen todellinen määrä vaihtelee käytössä olevien järjestelmävärien määrän mukaan. Jos näytön väritarkkuudeksi on määritetty vähintään tuhansia värejä, ATM sulauttaa sekä mustan että värillisen tekstin useisiin taustaväreihin. Jos näytön väritarkkuudeksi on määritetty enintään 256 väriä, ATM pehmentää vain mustan tekstin.

Kun valitset (eli korostat) pehmennetyn tekstin, QuickDraw (Macintoshin käyttämä näytönpiirtokieli) vaihtaa tekstin edusta- ja taustavärin. Kaikki muut värit jätetään ennalleen. Tämä tuottaa valitun tekstin ympärille rosoisen valokehän. Voit vähentää vaikutusta valitsemalla vaalean korostusvärin järjestelmän Väri-säätimestä.

Koska ATM pehmentää tekstin QuickDraw'n avulla, se voi suorittaa pehmennyksen vain, jos sovellus käyttää tekstin näyttämiseen QuickDraw'ta. Jotkin sovellukset piirtävät taustalla QuickDraw'n avulla yksivärisen bittikarttakuvan ja käyttävät näytöllä omia värikuviaan. Jos sovellus piirtää taustalla QuickDraw'n avulla kirjasimen bittikarttakuvan (käyttäen esimerkiksi värillistä tai viistotettua tekstiä), ATM ei voi pehmentää kirjasimia. Esimerkiksi Deneba Canvas™ ja Microsoft® PowerPoint® eivät tue pehmennettyä värillistä tai viistotettua tekstiä.

ATM ei voi pehmentää kirjasimia QuickDraw GX -versiota käytettäessä.

Adobe Acrobat® 3.0 -versiota edeltävät versiot ja MacDraw® Pro eivät tue kirjasinten pehmennystä.

Seuraavissa Adobe-sovelluksissa on oma kirjasinten pehmennystoiminto, joten ne eivät käytä ATM:ää tähän tarkoitukseen: Adobe Premiere (kaikki versiot), Adobe Illustrator 7 ja uudemmat versiot, Adobe Photoshop 5.0 ja uudemmat versiot, Acrobat 4.0 ja uudemmat versiot, ImageReady 1.0 ja uudemmat versiot sekä ImageStyler 1.0 ja uudemmat versiot.

ClarisWorks™ ei tue kirjasinten pehmennystä, jos näytön väritarkkuudeksi on määritetty enintään 256 väriä.

Jotkin sovellukset (kuten QuarkXPress®) eivät tue tekstin pehmennystä tekstiä kirjoitettaessa. Teksti pehmennetään, kun tekstikehys päivitetään. 

4.
Tarkat merkkien paikat

Kun Tarkat merkkien paikat -vaihtoehto on valittuna, ATM pystyy asettamaan merkit aiempia ATM-versioita tarkemmin käyttämällä taustalla tarkkaa ruudukkoa. ATM laskee kokonaisen tekstirivin kaikkien merkkien paikat ruudukon avulla, ennen kuin se piirtää tekstin näytölle.

Kaikki murtolukuvälistystä tukevat sovellukset tukevat tarkkaa merkkien sijoittamista. Ennen Tarkat merkkien paikat -vaihtoehdon valitsemista sinun kannattaa varmistaa, että sovelluksen murtolukuvälistysvaihtoehto on otettu käyttöön.

Adobe Acrobat käyttää merkkien sijoittamiseen omaa menetelmäänsä eikä tue tarkkaa merkkien sijoittamista.

5.
Tunnetut ohjelmisto-ongelmat

5PM Term
Järjestelmä kaatuu, jos 5PM Term asennetaan koneeseen, jossa on ATM.

Adobe Illustrator 7.0
Monotype- ja Sinotype-CID-kirjasimet eivät näy Adobe Illustrator 7.0:n kirjasinvalikossa.

Acrobat 4.0 ja aiemmat versiot
Jotta Acrobatia voisi käyttää, Symbol- ja Zapf Dingbats -kirjasinten on oltava Järjestelmäkansion Kirjasimet-kansiossa.

Corel® WordPerfect®
WordPerfect ei ole ATM-yhteensopiva, jos WordPerfectin WYSIWYG-kirjasinvalikkovaihtoehto on käytössä.

FWB® Raid Toolkit 1.x
ATM 4.0 ja sitä uudemmat versiot eivät ole yhteensopivia FWB Raid Toolkit 1.x 
-kovalevyohjaimen kanssa. Käytä FWB Hard Disk Toolkitia tai päivitä FWB Raid Toolkitin versioon 2.0 tai uudempaan.

Global Village® GlobalFAX™
Ennen kuin käytät GlobalFAX-modeemiohjelmistoa, sinun on poistettava 24 pisteen bittikarttakirjasintiedosto Helvetica-laukusta.

Jotkin sovellukset asentavat jonkin ATM:n vanhemmista versioista ja ohittavat Järjestelmäkansiossa mahdollisesti olevan ATM-version. Näin toimivat seuraavat sovellukset:

- Adobe Illustrator 6.0.x
- Adobe Acrobat 3.0.x

Molemmissa tapauksissa ongelman voi ratkaista käynnistämällä tietokoneen uudelleen ja pitämällä vaihtonäppäintä painettuna. Siirrä ATM-säätimen vanha versio roskakoriin ja asenna ATM 4.5.2 -säädin uudelleen.

Canvas 3.0J
Osaka korvataan kirjoittimessa tulostettaessa japanilaisia PostScript-kirjasimia Canvas 3.0J -sovelluksesta. Tätä ongelmaa ei esiinny Canvas 3.5J -versiossa.

6.
QuickDraw GX

Apple ei enää tue QuickDraw GX -tulostusta versioista OS 8.0 ja QuickDraw GX 1.1.6 alkaen. Testasimme tulostamista Macintosh-käyttöjärjestelmässä, johon oli asennettu GXGraphics-laajennus. Emme testanneet tulostamista QuickDraw GX:n versiota 1.1.6 vanhemmilla versioilla.

Jos asennat uusia PostScript-kirjasimia QuickDraw GX:n tai GXGraphics-laajennuksen asentamisen jälkeen, sinun on otettava nämä kirjasimet käyttöön QuickDraw GX:n ja GXGraphics-laajennuksen mukana toimitettavan Type 1 Enabler -apuohjelman avulla. Jos kirjasimia käyttöönotettaessa tapahtuu virhe, alkuperäiset, käytöstä poistetut kirjasintiedostot jäävät Järjestelmäkansioon.

Jos yrität käyttää QuickDraw GX:ssä kirjasinkokoa, joka on alle puolet pienimmästä asennetusta bittikartasta, kirjasin ei näy oikein.

PostScript-kirjasinten ääriviiva- ja varjostustyylit tulostuvat vaaleampina QuickDraw GX:ssä kuin QuickDraw'n vakioversiossa.

T/Maker® WriteNow ei tue GX-yhteensopivia PostScript-kirjasimia.

Canvas ei voi luoda ääriviivoja GX-yhteensopiville PostScript-kirjasimille eikä Multiple Master -kirjasimille.

7.
Tulostusongelmat

Olemme havainneet ongelmia tulostettaessa japanilaisia kirjasimia Canon Laser Shot -kirjoittimelle Canon Laser Shot -kirjoitinohjainta käytettäessä. Ongelman voi ratkaista valitsemalla Arkin määrittely -kohdasta QuickDraw-tila.

=============================================================

Suojattu Yhdysvalloissa myönnetyillä patenteilla 5,050,103; 5,185,818; 5,200,740; 5,233,336; 5,237,313 ja 5,255,357. Patenttihakemukset vireillä. (c)1989-90, 1993-1999 Adobe Systems Incorporated. Kaikki oikeudet pidätetään.

Adobe, Acrobat, Adobe Type Manager, ATM, llustrator, PageMaker, Photoshop, PostScript, Adobe Premiere ja SuperATM ovat Adobe Systems Incorporatedin tavaramerkkejä. Apple, Macintosh, QuickDraw ja TrueType ovat Apple Computer, Inc:n tavaramerkkejä. Microsoft ja PowerPoint ovat Microsoft Corporationin tavaramerkkejä tai Yhdysvalloissa rekisteröityjä tavaramerkkejä tai Yhdysvalloissa ja muissa maissa rekisteröityjä tavaramerkkejä. UNIX on Yhdysvalloissa ja muissa maissa rekisteröity tavaramerkki, jonka lisenssin myöntää yksinoikeudella X/Open Company, Ltd. Kaikki muut tavaramerkit ovat omistajiensa omaisuutta.